કુર્તી : બ્લૉક-પ્રિન્ટેડ કુર્તી ક્યારેય આઉટ ઑફ ફૅશન લાગતી નથી. શૉર્ટ લેંગ્થથી લઈને કની લેંગ્થ અથવા ફુલ લેંગ્થ, બધી જ લેંગ્થમાં બ્લૉક-પ્રિન્ટ સારી લાગી શકે. કુર્તીની લેંગ્થ અનુસાર પ્લેસમેન્ટ ઑફ પ્રિન્ટ બદલાશે. જેમ કે જો શૉર્ટ લેંગ્થ કુર્તી છે તો એમાં તમે માત્ર નેકલાઇન અને થ્રી-ફોર્થ સ્લીવમાં બ્લૉક-પ્રિન્ટ આપશો તો સારી લાગશે. આ લેંગ્થની કુર્તી ડેનિમ પર સારી લાગી શકે. કની લેંગ્થ કુર્તીમાં નેકલાઇન અને કુર્તા-પટ્ટી પર પ્રિન્ટ હોય તો સારી લાગે અને બૅકમાં સેન્ટરમાં એક બુટ્ટો આપી શકાય. સ્લીવમાં બૉર્ડર આપી શકાય અને જો થ્રી-ફોર્થ લેંગ્થની સ્લીવ હોય તો બૉર્ડર આપી બૅકમાં જે બુટ્ટો છે એ જ બુટ્ટો સ્લીવમાં વચ્ચે આપી શકાય. જો ફુલ લેંગ્થની કુર્તી છે તો નેકલાઇન અને કુર્તા-પટ્ટીમાં પ્રિન્ટ આપવી. ઑલઓવર સેલ્ફ ટુ સેલ્ફ ડિઝાઇન લેવી. દામનમાં બંધ બૉર્ડર આપી એના પર છથી લઈને ૮ ઇંચ સુધીના બુટ્ટા આપવા. જે સેલ્ફ કલરમાં ડિઝાઇન આપી છે એના પર છુટ્ટી-છુટ્ટી બુટ્ટી આપવી.